ફિલ્મના નિર્દેશક હતા કેદાર કપૂર, જેમણે ૩૫ જેટલી ફિલ્મો આપી પણ બધી જ ‘બી’ અને ‘સી’ વર્ગની અને એમાંની દસેક તો એમના માનીતા ‘હીરો’ દારાસિંગની ! જોકે એમાં એમનો દોષ કાઢી શકાય તેમ નથી કારણ કે એ જમાનામાં આ પ્રકારની સ્ટંટ અને મારામારીથી ભરપૂર ફિલ્મો હોંશે હોંશે જોનારા દર્શકોનો (મારા સહિત !) એક મોટો વર્ગ હતો જે ક્યારેય ફિલ્મને આર્થિક નુકસાન થવા દેતો નહીં ! અને હા, આ બધી જ ફિલ્મોમાં હમેશાં એકાદ-બે ગીતો તો શ્રવણમધુર રહેતા જ, કારણકે એ જમાનાના સંગીતકારો, નિર્માતા કે નિર્દેશકનું મોઢું કે હેસિયત જોઈને સંગીત આપતાં હજી શીખ્યા નહોતા !